**POZIV NA SUDJELOVANJE**

**na**

**INTERDISCIPLINARNOJ MEĐUNARODNOJ ZNANSTVENOJ KONFERENCIJI**

**„MALE ZEMLJE U GLOBALNOJ OKOLINI“**

**u organizaciji DIU Libertas međunarodnog sveučilišta i Sveučilišta u Zadru, 16. 10. 2015. godine, Trg J. F. Kennedyja 6b, Zagreb**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Posljednja desetljeća obilježena su jedinstvenim razvojem znanosti i tehnologije. Ovaj razvoj potiče promjene u svim poljima ljudskog iskustva te donosi sa sobom različite procese globalizacije. Procesi globalizacije drukčije utječu na velike i male zemlje. Globalna okolina u kojoj živimo nudi malim zemljama nove načine ekonomskog, političkog i drugih vrsta pozicioniranja vlastite moći i utjecaja.

Mogućnosti i izazove koji su vezani uz položaj i ulogu malih zemalja u globalnoj okolini želimo istražiti kroz različita polja i grane poput:

* ekonomije
* politologije
* nacionalne i međunarodne sigurnosti
* demografije i migracija
* turizma
* prometa
* prava
* psihologije i sociologije
* filozofije, religije, kulturnih istraživanja, umjetnosti itd.

**Rok za predaju sažetaka na hrvatskom i engleskom jeziku je 15. 7. 2014.**

**Rok za predaju radova je na hrvatskom ili engleskom jeziku je 1. 9. 2015.**

Radovi poslani do 1. 9. 2015. bit će, po rezultatima recenzentskog procesa, objavljeni u zborniku radova znanstvene konferencije u izdanju DIU Libertas međunarodnog sveučilišta i Sveučilišta u Zadru.

Sažetke radova i radove treba poslati na adresu conference@libertas.hr.

Sažeci trebaju sadržavati:

* Ime(na) i prezime(na) autora
* Instituciju
* Naslov rada
* 250 - 300 riječi
* 5 – 7 ključnih riječi
	+ Sažeci moraju biti predani na hrvatskom i engleskom jeziku

Primjer sažetka

Marko Marković, Nepoznato sveučilište

*Kako napisati sažetak za konferenciju*

**Sažetak:** Ovo je primjerak sažetka za konferenciju. Svi sažeci moraju imati 250-300 riječi. Trebaju biti napisani u Word .doc formatu. Trebaju biti poslani na conference@libertas.hr. Tekstovi trebaju biti poravnati (CTLR+J). Predani sažeci trebaju sadržavati ime(na) i prezime(na) autora, instituciju na kojoj autor radi, naslov rada, tekst sažetka od 250 - 300 riječi na hrvatskom i na engleskom jeziku.

**Ključne riječi:** konferencija, sažetak, institucija, autor, naslov.

**Upute autorima**

**Programski odbor:**

Božidar Jelčić, DIU Libertas međunarodno sveučilište

Duško Pavlović, DIU Libertas međunarodno sveučilište

Ivo Andrijanić, DIU Libertas međunarodno sveučilište

Josip Faričić, Sveučilište u Zadru

Ante Uglešić, Sveučilište u Zadru

Snježana Mrđen, Sveučilište u Zadru

**Organizacijski odbor:**

Ana Pejdo, Sveučilište u Zadru

Damir Mladić, DIU Libertas međunarodno sveučilište

Daniel Miščin, DIU Libertas međunarodno sveučilište

Stipe Buzar, DIU Libertas međunarodno sveučilište

**Znanstveni partneri:** SVEUČILIŠTE SJEVER

**Kotizacija:**

Kotizacija - €100

Trošak kotizacije pokriva programe, potvrde o participaciji, zbornik radova te osvježenja tijekom konferencije.